- evh
                                        udskrift
                                             af
                          sø- & handelsrettens dombog
                                       ____________
                                          dom
afsagt den 31. marts 2017
p-1-16
                                  frank schaadt
                                  (advokat hans henrik thorsen)
                                  mod
                                  q-invest aps under konkurs
                                  (advokat claus høeg madsen)
indledning og påstande
under denne sag, der er en fordringsprøvelsessag efter konkurslovens § 133, har sagsøgeren,
frank schaadt (tidligere frank quistgård holst) nedlagt påstand om, at sagsøgte, q-invest
aps under konkurs (i det følge benævnt q-invest) skal anerkende 5.297.618 kr. som simpelt
krav i konkursboet, jf. konkurslovens § 97. (sagsøgeren benævnes i det følgende, bortset fra
citater, frank schaadt).
q-invest har påstået frifindelse.
                                                -2-
frank schaadt har oplyst, at der alene er medtaget renter af kravet frem til den 31. december
2012, og at renterne frem til den 10. oktober 2014, hvor der blev afsagt konkursdekret, andra-
ger 215.000 kr. kravet er processuelt begrænset til det i påstanden opgjorte beløb.
sagen drejer sig om, hvorvidt frank schaadt har godtgjort, at han har oparbejdet et mellem-
regningstilgodehavende i forhold til selskabet q-invest.
kravet har været prøvet hos kurator den 9. december 2015, hvor fordringen blev afvist, da
kurator ikke anså kravet for dokumenteret. prøvelsen af kravet er herefter indbragt for sø-
og handelsrettens skifteret den 5. januar 2016.
der er en forventet dividende til § 97- krav på ca. 10 %.
sagens nærmere omstændigheder er følgende:
involverede selskaber
q-invest er stiftet den 1. december 2005, og frank schaadt var eneste anpartshaver i dette.
han var endvidere registreret som direktør i perioden fra den 30. december 2005 til den 28.
juni 2013, ligesom han var registreret som likvidator i perioden fra den 28. juni 2013 til den 3.
oktober 2014. den 26. august 2014 traf erhvervsstyrelsen beslutning om, at selskabet skulle
tvangsopløses, og den 3. oktober 2014 besluttede skifteretten at indlede tvangsopløsningsbe-
handlingen og udmeldte advokat claus høeg madsen som likvidator. på dennes anmodning
blev selskabet den 10. oktober 2014 taget under konkursbehandling, og advokat claus høeg
madsen blev samtidig udpeget som kurator.
selskabet indgik i en koncern, der bestod af selskabet som moderselskab og to datterselska-
ber henholdsvis højnæsvej 52 aps og højnæsvej 46-50 aps. højnæsvej 52 aps blev taget
under konkursbehandling den 14. november 2013, mens højnæsvej 46-50 aps blev taget un-
der konkursbehandling den 10. oktober 2014. advokat claus høeg madsen er ligeledes ud-
peget som kurator i de to datterselskaber.
                                                    -3-
i forbindelse med behandlingen af højnæsvej 52 aps under konkurs afgav frank schaadt
den 23. juni 2014 forklaring i skifteretten. han forklarede om dette selskab bl.a.:
      ”... at han var eneejer af anparterne og at der ikke var andre ansatte end ham. han stifte-
      de selskabet og købte i 2007/2008 erhvervsejendommen højnæsvej 52 i rødovre for 3-4
      mio. kr. og forestod ombygningen til 12 ejerlejligheder. alm. brand bank stod for finan-
      sieringen. efter ca. 2 års ombygning blev lejlighederne solgt til en m2 pris af ca. 25.000
      kr., kreditorerne, herunder skat blev indfriet og et provenue på ca. 1,5 mio. kr. blev
      overført som lån til selskabet højnæsvej 46-50 aps, som også er ejet af ham. han forestod
      et tilsvarende ombygningsprojekt i dette selskab, finansieret af brf kredit, men efter for-
      gæves at have forsøgt salg af lejlighederne i et par år blev ejendommen overtaget i april
      2014 af brf kredit til fuld indfrielse af kreditforeningens krav og til fyldestgørelse af le-
      jerforpligtelser, herunder mangelsindsigelser.
      et tredje selskab, q invest aps, som også er ejet af ham har efter hans opfattelse fungeret
      som holdingsselskab, og der har ikke været nogen drift i selskabet. det overskud og den
      egenkapital der er angivet i dette selskabs årsrapport for 2012, må bero på sambeskatning
      med højnæsvej 46-50 aps. nogle driftsomkostninger blev tillige afholdt i holdingselska-
      bet, hvilket muligvis kan forklare en mellemregning på 654.000 kr. i højnæsvej 52 aps
      favør.
      der er i dag ingen drift i nogen af selskaberne og heller ingen aktiver. højnæsvej 52 aps
      er part i 2 retssager vedr. mangelsindsigelser. selskabet har ikke tilknytning til andre sel-
      skaber end de nævnte. palle badsted er selskabets nuværende revisor og konsulent mht. at
      få lukket selskaberne. højnæsvej 52 aps papirer og bogføringsmateriel er hos selskabets
      tidligere revisor, brian nielsen, på godthåbsvej, frederiksberg. ...”
kurator i højnæsvej 52 aps under konkurs har oplyst, at han i dette bo trods opfordringer
ikke har modtaget nogen form for dokumentation for ovenstående byggeprojekt fra frank
schaadt, ligesom denne heller ikke har afleveret bogføring eller bilag af nogen art. der er
anmeldt krav i højnæsvej 52 aps under konkurs med samlet 435.217,74 kr.
i forbindelse med fordringsprøvelsen hos kurator den 9. december 2015, har højnæsvej 52
aps under konkurs anmeldt et krav på 773.257,87 kr. i q-invest under konkurs. dette krav
er prøvet og godkendt på mødet.
                                               -4-
omstødelsessag ved retten i lyngby
kurator har den 9. oktober 2015 ved retten i lyngby på vegne af q-invest anlagt en omstø-
delsessag mod frank schaadt, hvor boet har nedlagt påstand om, at frank schaadt skal beta-
le 793.730,48 kr. med renter. som begrundelse for kravet er anført, at der efter konkursboets
opfattelse uberettiget er tilgået frank schaadt midler fra selskabets konto. frank schaadt har
under omstødelsessagen påstået frifindelse og har gjort gældende, at han kan modregne med
den fordring, der er genstand for tvist i nærværende sag.
kravet
frank schaadt anmeldte den 21. oktober 2015 et krav i konkursboet med 5.297.618,00 kr.
2005/06 (1. regnskabsår)
af selskabets første årsrapport for 2005/06, der er godkendt på en generalforsamling den 12.
juli 2007, fremgår, at ”anden gæld” var opgjort til 979.314 kr. statsautoriseret revisor hans
olsen fra horwath revisorerne har i en erklæring af 31. maj 2007 bl.a. anført, at ”revisionen
har ikke givet anledning til forbehold.”
af et mellemregningsbilag, der vedrører frank schaadt og q-invest, fremgår, at selskabets
mellemregning med frank schaadt den 1. juni 2006 androg 0 kr., og den 31. december 2006
var negativ med 1.031.061,21 kr. i frank schaadts favør.
2007 (2. regnskabsår)
af årsrapporten for 2007, der er udarbejdet af registreret revisor brian klogborg fra addea
aps, fremgår bl.a., at selskabet havde ”anden gæld” i form af ”mellemregning med anpartsha-
ver” med 1.841.749 kr. mod 939.314 kr. i 2005/2006.
af en slutseddel, der er underskrevet den 20. december 2007 fremgår, at frank schaadt solg-
te en mercedes 350 sl til q-invest for 900.000 kr. slutsedlen er på begges vegne underskrevet
                                                   -5-
af frank schaadt. det hedder i tilknytning til sælgers underskrift: ”for modtagelse af kr.
900.000 som lån kvitteres”.
2008 (3. regnskabsår)
af årsrapporten for 2008, der er udarbejdet af samme, og som er godkendt på en generalfor-
samling den 30. juni 2009, hedder det i registreret revisor brian klogborgs påtegning bl.a.:
      ”… forbehold ...
      selskabets bogføring giver ikke et pålideligt grundlag for udarbejdelse af årsrapporten,
      idet der i væsentligt omfang mangler dokumentation for medgået indtægter og afholdte
      omkostninger. der er endvidere ikke tilstrækkelig sikkerhed for, at alle forpligtelser er
      medregnet i årsrapporten.
      konklusion
      som følge af de forhold, der er beskrevet ovenfor, har vi ikke kunnet gennemføre revisio-
      nen og vi kan derfor ikke afgive en konklusion om årsrapporten. …”
det fremgår af årsrapporten, at selskabet under aktiver bl.a. havde en likvid beholdning på 0
kr. og tilsvarende 0 kr. i 2007. under passiver er bl.a. anført ”anden gæld”, der var opgjort til
0 kr. mod 1.841.749 kr. i 2007.
af ”specifikationer til årsrapporten 2008”, der er udarbejdet af samme, fremgår bl.a., at selska-
bet havde ”anden gæld” i form af ”mr frank quistgaard” med 1.826.811 kr. mod 1.841.749 kr.
i 2007.
af et uddrag af en råbalance pr. 31/12 2008 fra addea revision fremgår bl.a. følgende: ”mr
frank quistgård 1.824.811 ... 2000 ... 1.826.811”.
af en udskrift fra addea revisions bogholderi for 2008 fremgår, at frank schaadts mellem-
regning med selskabet pr. 1. januar 2008 androg 1.841.749 kr. og den 29. december 2008
1.824.810,97 kr.
                                                      -6-
                                                 --- o0o ---
statsautoriseret revisor palle badsted har fungeret som revisor for selskabet i perioden 2009
til 2012. han har foruden årsrapporter og specifikationer hertil udarbejdet et bilag, der er
indhentet af sagsøgeren til brug for denne sag. bilaget afspejler mellemregningerne mellem
frank schaadt og q-invest i årene 2009-12 og indeholder en række efterposteringer. af speci-
fikationshæfterne for 2009 - 2011 fremgår, at der er foretaget rewiev.
2009 (4. regnskabsår)
af selskabets årsrapport for 2009, der er dateret den 18. marts 2010, og som er godkendt på
en generalforsamling samme dag, og hvor revisor i sin erklæring bl.a. udtrykker, at ”revisio-
nen har ikke givet anledning til forbehold”, fremgår, at ”anden gæld” er opgjort til 2.075.589 kr.
mod 0 kr. i 2008.
af ”specifikationer til årsrapporten 2009”, der er dateret den 18. marts 2010, fremgår bl.a., at q-
invest i 2009 havde ”anden gæld”, der bestod af ”mellemregning frank quistgård holst” med
2.075.589 kr. mod 0 kr. i 2008. der er endvidere under finansielle omkostninger medtaget:
”renter mr frank quistgård holst 168.046”. det hedder i revisors indledende erklæring bl.a.:
       ”… vi har efter aftale udført gennemgang af specifikationshæftet for q-invest for perio-
       den 1. januar 2009 – 31. december 2009, omfattende specifikationer og skattemæssige op-
       gørelser til årsrapporten 2009.
       specifikationshæftet er udarbejdet på grundlag af selskabets bogføring og selskabets års-
       rapport for 2009, som vi har revideret og forsynet med en erklæring uden forbehold eller
       supplerende oplysninger.
       selskabets ledelse har ansvaret for specifikationshæftet. …”
det fremgår endelig af revisorens mellemregningsbilag, at selskabet havde en gæld til frank
schaadt, der pr. 1. januar 2009 var opgjort til 1.826.811 kr. og den 31. december 2009 til
2.075.588,56 kr.
                                                   -7-
2010 (5. regnskabsår)
af selskabets årsrapport for 2010, der er dateret den 6. juni 2011, og som er godkendt på en
generalforsamling samme dag, og hvor revisor i sin erklæring udtrykker, at ”revisionen har
ikke givet anledning til forbehold”, fremgår, at ”anden gæld” er opgjort til 2.267.800 kr.
af ”specifikationer til årsrapporten 2010”, der ligeledes er dateret den 6. juni 2011, fremgår
bl.a., at q-invest i 2010 havde ”anden gæld”, i form af ”mellemregning frank quistgård holst”
med 2.267.980 kr. mod 2.076.000 kr. i 2009. der er endvidere under ”finansielle omkostninger”
medtaget: ”renter mr frank quistgård holst 106.102”. revisor har afgivet en erklæring, der i
det væsentlige svarer til erklæringen i forrige specifikationsrapport.
det fremgår endelig af revisorens mellemregningsbilag, at selskabet havde en gæld til frank
schaadt, der den 31. december 2010 var opgjort til 2.267.979,86 kr.
2011 (6. regnskabsår)
af selskabets årsrapport for 2011, der er dateret den 12. juni 2012, og som er godkendt på en
generalforsamling samme dag, og hvor revisor i sin erklæring udtrykker, at ”revisionen har
ikke givet anledning til forbehold”, fremgår, at ”anden gæld” er opgjort til 5.230.374 kr.
af ”specifikationer til årsrapporten 2011”, der ligeledes er dateret den 12. juni 2012, fremgår
bl.a., at q-invest i 2011 havde ”anden gæld”, i form af ”mellemregning frank quistgård holst”
med 5.230.374 kr. der er endvidere under ”finansielle omkostninger” medtaget: ”renter mr
frank quistgård holst 182.887”. revisor har afgivet en erklæring, der i det væsentlige svarer
til erklæringen i specifikationsrapporten for 2009.
det fremgår endelig af revisorens mellemregningsbilag, at selskabet havde en gæld til frank
schaadt, der den 31. december 2011 var opgjort til 5.230.374,34 kr., idet selskabets gæld bl.a.
var forøget med en post på 2.459.119,30 kr. med teksten ”ompost kto 62000 (indskud af
frank)”. af en kontoudskrift fra alm. brand bank a/s vedrørende konto nr. 7681 711662 til-
                                                    -8-
hørende frank schaadt fremgår, at der den 16. februar 2011 er hævet 2.400.119,30 kr. og den
19. juli 2011 hævet 29.000 kr.
2012 (7. regnskabsår)
af selskabets årsrapport for 2012, der er dateret den 27. juni 2013, og som er godkendt på en
generalforsamling samme dag, og hvor revisor i sin erklæring udtrykker, at ”revisionen har
ikke givet anledning til forbehold”, fremgår, at ”anden gæld” er opgjort til 5.297.618 kr.
af ”specifikationer til årsrapporten 2012”, der ligeledes er dateret den 27. juni 2013, fremgår
bl.a., at q-invest i 2012 havde ”anden gæld”, i form af ”mellemregning frank quistgård holst”
med 5.297.618 kr. der er endvidere under ”finansielle omkostninger” medtaget: ”renter mr
frank quistgård holst 129.515”. det hedder i revisors indledende erklæring bl.a.:
       ”… på grundlag af selskabets årsregnskab for 2012, bogføring og øvrige oplysninger
       modtaget fra selskabets ledelse, har vi ydet assistance med opstilling af specifikationshæf-
       tet til årsregnskabet for 2012. …
       vi har ikke revideret eller udført rewiev af specifikationshæftet og udtrykker derfor ikke
       nogen grad af sikkerhed herom. …”
det fremgår endelig af revisorens mellemregningsbilag, at selskabet havde en gæld til frank
schaadt, der den 31. december 2012 var opgjort til 5.297.617,84 kr.
selskabet har foretaget bogføring i e-conomic. kurator har herfra fået oplyst, at selskabets af-
tale var gældende til og med regnskabsåret 2012, hvorfor der ikke foreligger materiale efter
1. januar 2013.
selskabet har haft bankkonto i alm. brand bank a/s, og der er fremlagt kontoudtog for hele
2013, 2014 og frem til 7. januar 2015.
advokat hans henrik thorsen har i en replik opfordret kurator til at frafalde en række krav
(provokationer).
                                                -9-
forklaringer
frank schaadt har forklaret blandt andet, at han beskæftiger sig med køb og salg af ejen-
domme. han var direktør og eneste anpartshaver i holdingselskabet q-invest og i dattersel-
skaberne højnæsvej 52 aps og højnæsvej 46-50 aps. q-invest blev stiftet med det formål at
samle overskuddet fra datterselskaberne. herudover ejede q-invest en ejendom, der var be-
liggende i jens otto kragsgade i københavn, og som blev benyttet til udlejning.
selskabet højnæsvej 52 aps købte en erhvervsejendom, som blev ombygget til ejerlejlighe-
der. købet blev delvist finansieret af alm. brand bank a/s. banken krævede i den forbindel-
se, at han ydede et personligt indskud til brug for byggeriet. han husker ikke præcist, hvor
meget han indskød i selskabet. det var formenligt ca. 9 mio. kr. han kautionerede ligeledes
for banklånet. han husker ikke, om beløbet blev indskudt i højnæsvej 52 aps eller q-invest.
han solgte efterfølgende ejerlejlighederne i højnæsvej 52 aps og erhvervede en ny er-
hvervsejendom i højnæsvej 46-50 aps. ejendommen blev ombygget til 28 ejerlejligheder. på
dette tidspunkt blev han mødt af flere udfordringer, som påvirkede selskabet negativt. over-
skuddet fra ejendomssalget i højnæsvej 52 aps blev overført til højnæsvej 46-50 aps. han
husker ikke, om lånet blev tilbagebetalt til højnæsvej 52 aps.
mellemregningen med q-invest på 5.297.618 kr. opstod hovedsagelig ved overdragelsen af
en mercedes for 900.000 kr., som han havde betalt med private midler og som følge af et pri-
vat ejendomslån på ca. 2,4 mio. kr., som han indskød i selskabet. lånet finansierede bygge-
projekterne i datterselskaberne.
q-invests bogføring blev i første omgang foretaget af hans daværende ægtefælle. da han er-
farede, at dette ikke fungerede tilfredsstillende, overdrog han bogføringen til en bogholder,
der hedder sanne lee jørgensen. bogholderen var i besiddelse af q-invests bilagsmateriale
og havde administratoradgang til e-conomic.dk. hun flyttede på et tidspunkt fra danmark
til grækenland, og det var derfor ikke muligt at fremskaffe q-invests bilagsmateriale til brug
for årsregnskabet i 2008. på dette tidspunkt stemte q-invests bankkonto dog overens med
årsregnskabet. han besluttede derfor at indsende årsregnskabet for 2008 til erhvervsstyrel-
                                                - 10 -
sen, selvom bilagsmaterialet ikke var til stede, da han ville undgå bøder og/eller en tvangs-
opløsning af selskabet. det førte dog til en revisorpåtegning og forbehold i årsregnskabet.
q-invest havde alene en lejeindtægt på ca. 6.000 kr. til 7.000 kr. månedligt fra ejendommen
beliggende i jens otto kragsgade. udlejningen var forbundet med flere udgifter, og der var
derfor ikke et overskud. der var ikke andre likvide midler i q-invest. selskabet havde én
bankkonto hos alm. brand bank a/s. herudover var der oprettet en bankkonto til brug for
udlejningsejendommen i jens otto kragsgade.
han kendte sven-erik blixt fra badsted revision, og da han fik et godt tilbud fra revisions-
selskabet, skiftede q-invest i 2009 fra addea revision til badsted revision. han indleverede
q-invests bilagsmateriale til badsted revision, men han vil ikke afvise, at der måske mang-
lede enkelte benzinbilag. disse posteringer fremgik imidlertid af q-invests kontoudtog, og
det var derfor muligt at se, hvad posteringerne vedrørte.
q-invests sidste årsregnskab er fra 2012. selskabet havde på dette tidspunkt økonomiske
problemer, og der var derfor ikke midler til at betale for udarbejdelse af flere årsregnskaber.
han blev også skilt fra sin ægtefælle, hvilket medførte, at han som følge af stress mistede
overblikket. han fik derfor ikke anmeldt sit krav i konkursboet umiddelbart efter dekret-
tidspunktet, men først ca. 1 år senere.
han opbevarede bilagsmateriale vedrørende q-invest og datterselskaberne på sin private
ejendom. ejendommen blev i 2014 udsat for en større vandskade, og selskabernes bilagsma-
teriale blev ødelagt. det fremgår af q-invests bankkonto, hvordan selskabets midler er blevet
anvendt, og kurator har adgang til denne konto. det er korrekt, at han under sin forklaring
den 23. juni 2014 i skifteretten oplyste, at q-invest bilagsmateriale var hos selskabets tidlige-
re revisor brian nielsen. han oplyste dette, fordi bilagsmaterialet var hos revisoren i 2009.
revisoren tilbageleverede bilagene ved årsregnskabets afslutning. en del af bilagsmaterialet
er formentligt fortsat på arkiv hos bogholderen. det var det bilagsmateriale, som han havde
modtaget retur fra revisoren, der blev ødelagt som følge af vandskaden.
                                                - 11 -
q-invests aktiver bestod af en mercedes, en stol og en jeep. der var ikke andre aktiver i sel-
skabet. han ejede to eller tre biler, som alle blev indregistreret i q-invest for derved at opnå
en billigere forsikringspræmie. bilerne havde han erhvervet for private midler, og bilerne til-
hørte derfor ikke q-invest.
han har ikke kendskab til, hvornår eller hvordan den fremlagte oversigt over mellemreg-
ningskontoen for 2009-12 er udarbejdet. han modtog årligt en opgørelse over mellemregnin-
gen til brug for gennemgangen af årsregnskaberne.
revisionsmedarbejder sven-erik blixt har forklaret blandt andet, at han er underleverandør
hos badsted revision, og at han således var sagsbehandler på det arbejde, som blev udført
for q-invest.
badsted revision overtog revisionen for q-invest fra et andet revisionsselskab. badsted re-
vision modtog i den forbindelse det seneste årsregnskab og dettes specifikationer. dette var
tilstrækkeligt revisionsbevis. det fremgik af det seneste årsregnskab, at der var en mellem-
regning på ca. 1,8 mio. kr. q-invests bilagsmateriale var til stede i den periode, hvor badsted
revision udarbejdede årsregnskaberne. q-invests bankkonto blev afstemt i forbindelse med
årsregnskaberne. der var ikke tale om komplicerede årsregnskaber, men q-invest var et an-
derledes holdingselskab, fordi der var aktiver i selskabet – udover ejerandelene i dattersel-
skaberne. der var en del rod i bogføringen, som han dog sørgede for løbende blev rettet. han
husker ikke omfanget af bilagsmaterialet. frank schaadts private udlæg var i hele perioden
fuldt dækket via mellemregningen.
den fremlagte oversigt over mellemregningskontoen blev udarbejdet af badsted revision til
brug for nærværende sag. oversigten blev udarbejdet på baggrund af bogføringsmaterialet,
og der er ikke foretaget ændringer i selve mellemregningsopgørelsen. kurator har ikke an-
modet om at få udleveret det underliggende bogføringsmateriale. q-invests posteringer blev
henført til forskellige bogføringskonti på almindelig vis. hvis han var i tvivl om, hvor poste-
ringen skulle henføres, blev q-invest formenligt spurgt herom. han husker ikke, om udbeta-
lingerne til datterselskaberne blev foretaget med hjemmel i en aftale. det fremgår af bilags-
                                               - 12 -
materialet, at der har været mellemregninger mellem selskaberne. han er ikke klar over, om
disse lån blev indfriet. badsted revision udarbejdede det sidste årsregnskab for 2012, og han
har derfor ikke kendskab til, hvad der efterfølgende er foregået i q-invest. selskabets bi-
lagsmateriale er udleveret til frank schaadt.
der fremgår nogle efterposteringer af den fremlagte oversigt over mellemregningskontoen,
som ikke fremgår af q-invests kontokort fra 2011, hvilket medfører en difference mellem
oversigten og kontokortet. det burde imidlertid være de samme beløb, der fremgår af over-
sigten og kontokortet. han kan ikke umiddelbart forklare, hvorfor der er en forskel. mellem-
regningen på 2.459.119,30 kr. fra bankkonto 62000, som fremgår af det fremlagte kontokort,
opstod i 2011. q-invests seneste årsregnskabet er fra 2012, og han har derfor ikke efterprøvet
q-invests mellemregningskonto efter 2012.
statsautoriseret revisor palle badsted bistod selskabet op til konkursbehandlingen af høj-
næsvej 52 aps. han er ikke klar over, på hvilken måde palle badsted bistod selskabet.
revisor brian klogborg har forklaret blandt andet, at addea revision udarbejdede q-invests
årsregnskaber i perioden 2007 til 2008. han drev virksomhed sammen med revisor brian ni-
elsen. differencerne i q-invests posteringssaldoer kan skyldes efterposteringer, som ikke
blev indarbejdet i nogle af saldoopgørelserne. et årsregnskab skal begynde med samme be-
løb, som det forrige årsregnskab blev afsluttet med. det er i den forbindelse det forrige års-
regnskabs specifikationer, som er relevante. det er almindeligt, at der er en række efterposte-
ringer, som kan ændre saldoopgørelserne.
en revisorpåtegning med forbehold bliver oftest noteret, hvis revisoren ikke har haft mulig-
hed for at efterprøve selskabets posteringer. det kan for eksempel skyldes, at bilagsmateria-
let ikke er blevet forelagt revisoren. i sådanne tilfælde efterprøves posterne i forhold til ind-
tægter og udgifter samt aktiver og passiver. revisoren er nødsaget til at notere i revisionspå-
tegningen, hvis det ikke har været muligt at efterprøve væsentlige posteringer. det betyder,
at revisoren ikke kan indestå for disse poster i årsregnskabet. det er herefter op til regn-
skabslæseren at vurdere nøgletallene i årsregnskabet i lyset af revisorens påtegning. han er
                                                   - 13 -
bekendt med, at q-invests bogholder rejste til grækenland i perioden op til q-invests års-
regnskab for 2008.
det er ikke muligt at trække midler ud af selskabet, hvis dette ikke har likvide midler primo
og ultimo i årsregnskabet, og der ikke er likviditetsvirkning på driften. han husker ikke, om
det var tilfældet for q-invest. det bilagsmateriale, som addea revision modtager i forbin-
delse med udarbejdelsen af et årsregnskab, tilbageleveres til selskaberne, i forbindelse med
at årsregnskabet underskrives. addea revisions bistand til q-invest ophørte i foråret 2009.
parternes synspunkter
parterne har i det væsentlige procederet i overensstemmelse med de fremlagte påstandsdo-
kumenter.
advokat hans henrik thorsen har heri gjort gældende bl.a.:
      ”...
      at    sagsøgers fordring … må anses for dokumenteret,
      at    den af selskabets revisor fortløbne foretagne opgørelse af mellemregningsfordringen
            ikke alene understøttes af reviderede regnskaber påtegnet af statsautoriseret revisor
            uden forbehold, men tillige understøttes af
      at    de væsentligste dele af den samlede fordring — herunder sagsøgers private indskud
            på cirka kr. 2,4 mill i 2011 fuldt ud helt ned på bilagsniveau er dokumenteret ved
            kontoudtoget fra alm. brand bank … og
      at    startsaldoen per 1. januar 2009 på kr. 1.826.811,00 ikke alene understøttes af det
            reviderede regnskab for 2009 med review af mellemregningen for 2009, men tillige
            af selskabets forudgående regnskaber …
      at    dette indebærer, at denne del af fordringen reelt understøttes af mindst 2 af hinan-
            den uafhængige revisorers gennemgang og reviews,
                                            - 14 -
at startsaldoen tillige på bilagsniveau understøttes af bilagene ...
at der iøvrigt ikke fra sagsøgtes side er fremført konkretiserede saglige indsigelser til
   støtte for at den ældste del af fordringen kan anfægtes, og
at det i den forbindelse må tillægges afgørende betydning,
at sagsøgte - støttet på nøjagtig samme dokumentationsmateriale uden tilsvarende
   indsigelser ved selvsamme fordringsprøvelse godkendte en mellemregning til fordel
   for datter-selskabet højdevej 52 aps på kr. 773.257,87, og
at dette forhold sammenholdt med sagsøgtes manglende opfyldelses af de af sagsøger
   fremsatte procesprovokationer skal tillægges processuel skadevirkning og dermed
   bevismæssig skadevirkning til skade for sagsøgte,
at det i øvrigt må lægges til grund, at sagsøgers fordring fuldt ud består, medmindre
   der fra sagsøgtes side dokumenteres modkrav, der overstiger minimum kr.
   215.000,00 svarende til rentetilskrivning af fordringen frem til fristdagen,
at der ikke er godtgjort modkrav af en sådan størrelse,
at der i øvrigt ikke til støtte for afvisningen er godtgjort konkretiserede indsigelser, el-
   ler modkrav, der kan tillægges betydning, idet omstødelsessagen er anlagt for sent,
   og idet synspunkterne heri i øvrigt ud fra et litispendis synspunkt ikke kan tages
   under påkendelse af sø- og handelsretten,
at sagsøgte derfor skal dømmes til at anerkende den anmeldte fordring fuldtud, subsi-
   diært skal pålægges at anerkende fordringen fuldtud med fradrag af i påstanden i
   omstødelsessagen, for hvilken der i givet fald må ske frifindelse for tiden,
                                                    - 15 -
     at      sagsøgte herudover skal pålægges at godtgøre sagsøger den indbetalte retsafgift, be-
             rammelsesafgift samt sagens omkostninger.
kurator i q-invest har heri gjort gældende bl.a.:
     ”... at det påhviler frank quistgård holst at dokumentere sit krav.
     der må i almindelighed stilles strenge krav til dokumentationen for et krav, der er an-
     meldt af selskabets eneejer og eneste ledelsesmedlem. dette er i særlig grad tilfældet i
     nærværende sag, hvor selskabet indgik i en konkursramt koncern, hvor der i alle selskaber
     består usikkerhed om, hvorledes der er forholdt med selskabernes midler, herunder om og i
     givet fald i hvilket omfang der er sket uberettigede udbetalinger til frank quistgård
     holsts private konto.
     frank quistgård holst har som dokumentation for sit krav fremlagt kopi af årsrapporter
     med specifikationer, udvalgte udskrifter af selskabets bogføringsmateriale samt en af revi-
     sor palle badsted udarbejdet oversigt over det påståede mellemregningskrav.
     de af sagsøger fremlagte årsrapporter med specifikationshæfter udgør ikke i sig selv behø-
     rig dokumentation for sagsøgers krav, ligesom disse alene vedrører en begrænset periode.
     heller ikke det fremlagte regnskabsmateriale udgør tilstrækkelig dokumentation for kra-
     vet. således er der alene fremlagt udskrifter af bogføringen for en begrænset periode, lige-
     som der kun er fremlagt enkelte bilag. dette til trods for at frank quistgård holst som
     selskabets ledelse har haft en pligt til at registrere og med bilag dokumentere enhver bog-
     føringspligtig transaktion.
     det er således ikke muligt på baggrund af den fremlagte dokumentation at se, hvordan
     mellemregningen har bevæget sig fra 0,00 kr. til 5.297.618 kr. samt at sammenholde po-
     steringerne med underliggende dokumentation, herunder med henblik på at afgøre, om
     der er foretaget korrekt bogføring. det er herunder heller ikke muligt at afgøre, om der er
     posteringer i selskabets favør, der kan have udlignet mellemregningen og som ikke er op-
     ført på mellemregningskontoen. det forhold, at frank quistgård holst ikke har udleveret
                                                     - 16 -
        selskabets bogføringsmateriale til konkursboet må i denne sammenhæng komme frank
        quistgård holst til skade.
        i relation til den af palle badsted udarbejde opgørelse bemærkes, at denne er behæftet med
        så væsentlige mangler, herunder særligt åbningsbalancen pr. 1. januar 2009, at opgørel-
        sen bør afvises i sin helhed. derudover er der heller ikke for de i denne opgørelse angivne
        posteringer fremlagt dokumentation i form af underliggende bilag m.v.
        det forhold, at den under nærværende sag fremlagte dokumentation er særdeles mangel-
        fuld, samt at konkursboet ikke i øvrigt er i besiddelse af selskabets bogføringsmateriale,
        må føre til, at kravet anses for udokumenteret. ...”
sø- og handelsretten skal udtale:
indledningsvis bemærkes, at denne sag alene drejer sig om, hvorvidt frank schaadt har op-
arbejdet et tilgodehavende, der kan anmeldes som fordring i konkursboet.
skifteretten lægger til grund, at kurator ikke har modtaget et fuldstændigt bogføringsmateri-
ale, jf. bogføringslovens §§ 6-9, med en udførlig dokumentation for såvel transaktions- som
kontrolsporet med tilhørende bilag. der foreligger således navnlig ingen bilag for perioden
efter 1. januar 2013 og frem til konkursdekretets afsigelse den 10. oktober 2014.
retten lægger endvidere til grund, at det foreliggende regnskabsmateriale i q-invest er no-
get usammenhængende, ligesom der i koncernsammenhæng foreligger utilstrækkelige og
ufuldstændige oplysninger omkring mellemværenderne mellem moder- og datterselskaber-
ne.
herefter, og da der ikke foreligger nogen form for bogføring efter 1. januar 2013, finder ret-
ten, at det ikke er godtgjort, at frank schaadt den 10. oktober 2014 havde en fordring i kon-
kursboet, hvorved bemærkes, at frank schaadt som eneanpartshaver og direktør/likvidator i
selskabet og på egne vegne var den nærmeste til at sikre sig dokumentation for, at der bestod
et sådant mellemværende.
                                               - 17 -
herefter – og da den omstændighed, at kurator har godkendt et krav fra højnæsvej 52 aps
under konkurs, findes at være uden betydning for nærværende søgsmål – frifindes konkurs-
boet for den nedlagte påstand.
                                      thi kendes for ret:
q-invest aps under konkurs frifindes.
frank schaadt, tidligere frank quistgård holst, betaler inden 14 dage fra dato sagens om-
kostninger med 50.000 kr.
beløbet forrentes efter rentelovens § 8a.
                                     torben kuld hansen
                                             (sign.)
                                          ___ ___ ___
                               udskriftens rigtighed bekræftes
                                  sø- og handelsretten, den
